ПАГАДНЕННЕ
аб абмене інфармацыяй аб таварах і транспартных сродках міжнароднай перавозкі, якія перамяшчаюцца праз 
мытныя межы Еўразійскага эканамічнага саюза і Кітайскай Народнай Рэспублікі
Рэспубліка Арменія, Рэспубліка Беларусь, Рэспубліка Казахстан, Кыргызская Рэспубліка і Расійская Федэрацыя, якія з’яўляюцца членамі Еўразійскага эканамічнага саюза (далей – дзяржавы – члены Еўразійскага эканамічнага саюза), і Еўразійскі эканамічны саюз, з аднаго боку, і Кітайская Народная Рэспубліка (КНР), з другога боку, якія далей называюцца Бакамі,
усведамляючы неабходнасць правядзення сумесных мерапрыемстваў па садзейнічанні гандлю і спрашчэнні працэдур гандлю, забеспячэнні бяспекі, аховы эканамічных інтарэсаў Еўразійскага эканамічнага саюза і КНР, умацавання супрацоўніцтва ў сферы абмену мытнай інфармацыяй,
імкнучыся пры дапамозе рэгулярнага абмену інфармацыяй аб таварах і транспартных сродках міжнароднай перавозкі, якія перамяшчаюцца праз мытныя межы Еўразійскага эканамічнага саюза і КНР, прадухіляць, выяўляць і спыняць парушэнні міжнародных дагавораў і актаў, якія рэгулююць мытныя праваадносіны і ўваходзяць у права Еўразійскага эканамічнага саюза, заканадаўства дзяржаў – членаў Еўразійскага эканамічнага саюза і заканадаўства КНР,
маючы намер спрашчаць мытныя працэдуры, садзейнічаць паскарэнню ажыццяўлення мытных аперацый і правядзення мытнага кантролю тавараў і транспартных сродкаў міжнароднай перавозкі, якія перамяшчаюцца,
падтрымліваючы намаганні па ўзаемным спалучэнні Еўразійскага эканамічнага саюза і ініцыятывы «Адзін пояс, Адзін шлях», па стварэнні міжнародных лагістычных каналаў паміж КНР, Еўразійскім эканамічным саюзам і Еўропай,
кіруючыся агульнапрызнанымі прынцыпамі і нормамі міжнароднага права,
пагадзіліся з наступным:
Артыкул 1
Азначэнні
Для мэт гэтага Пагаднення выкарыстоўваюцца паняцці, якія азначаюць наступнае:
«заканадаўства Бакоў» – міжнародныя дагаворы, заканадаўчыя і нарматыўныя прававыя акты дзяржаў – членаў Еўразійскага эканамічнага саюза і КНР, а таксама міжнародныя дагаворы і акты, якія складаюць права Еўразійскага эканамічнага саюза;
«інфармацыя» – звесткі аб таварах і транспартных сродках міжнароднай перавозкі, якія перадаюцца ў электронным выглядзе ў адпаведнасці з гэтым Пагадненнем;
«краіна прызначэння» – краіна (рэгіён) афармлення мытных дакументаў на ўвоз тавару;
«краіна адпраўлення» – краіна (рэгіён) афармлення мытных дакументаў на вываз тавару;
«краіна транзіту» – краіна (рэгіён) афармлення мытных дакументаў на транзітную перавозку тавару;
«мытная тэрыторыя Еўразійскага эканамічнага саюза» – тэрыторыі дзяржаў – членаў Еўразійскага эканамічнага саюза, а таксама штучныя астравы, збудаванні, устаноўкі і іншыя аб’екты, якія знаходзяцца за іх межамі, у дачыненні да якіх дзяржавы – члены Еўразійскага эканамічнага саюза валодаюць выключнай юрысдыкцыяй;
«мытная тэрыторыя КНР» – тэрыторыя, на якой прымяняецца мытнае заканадаўства КНР;
«тавар» – любыя тавары, якія вызначаюцца ў адпаведнасці з мытным заканадаўствам Бакоў і перамяшчаюцца праз мытныя межы Еўразійскага эканамічнага саюза і КНР;
«транспартныя сродкі міжнароднай перавозкі» – розныя тыпы суднаў, наземных транспартных сродкаў, уключаючы чыгуначныя транспартныя сродкі, паветраныя судны, якія ажыццяўляюць перамяшчэнне тавараў праз мытныя межы Еўразійскага эканамічнага саюза і КНР.
Артыкул 2
Мэта Пагаднення
Мэтай гэтага Пагаднення з’яўляецца арганізацыя супрацоўніцтва па абмене інфармацыяй аб таварах і транспартных сродках міжнароднай перавозкі, якія перамяшчаюцца праз мытныя межы Еўразійскага эканамічнага саюза і КНР, які дазваляе забяспечыць:
паскарэнне ажыццяўлення мытных аперацый у дачыненні да тавараў, якія ўвозяцца на мытныя тэрыторыі Еўразійскага эканамічнага саюза і КНР, а таксама тавараў, якія перамяшчаюцца транзітам;
выкарыстанне даных аб таварах і транспартных сродках міжнароднай перавозкі, атрыманых у ходзе абмену інфармацыяй, для павышэння эфектыўнасці ў сферы кіравання рызыкамі і ўдасканальвання формаў мытнага кантролю;
зніжэнне рызык, звязаных з увозам на мытныя тэрыторыі Еўразійскага эканамічнага саюза і КНР патэнцыяльна небяспечных, забароненых і абмежаваных да перамяшчэння тавараў з ухіленнем ад мытнага кантролю, і іншых рызык, якія закранаюць інтарэсы Бакоў у сферы забеспячэння бяспекі.
Артыкул 3
Прадмет Пагаднення
1. У рамках рэалізацыі гэтага Пагаднення Бакі ажыццяўляюць абмен інфармацыяй аб таварах, якія перамяшчаюцца праз мытныя межы Еўразійскага эканамічнага саюза і КНР на аўтамабільным, чыгуначным, паветраным, водным (марскім і рачным) відах транспарту, і транспартных сродках міжнароднай перавозкі.
2. Абмен інфармацыяй ажыццяўляецца паэтапна па меры дасягнення Бакамі тэхнічнай гатоўнасці ў адпаведнасці з асобнымі пратаколамі, што заключаюцца паміж цэнтральнымі мытнымі органамі дзяржаў – членаў Еўразійскага эканамічнага саюза, якія ажыццяўляюць на падставе заканадаўства сваіх дзяржаў функцыі па рэалізацыі дзяржаўнай палітыкі, нарматыўных актаў у сферы мытнай справы, а таксама функцыі па кантролі і надглядзе ў сферы мытнай справы, і Галоўным мытным упраўленнем КНР, з улікам палажэнняў гэтага Пагаднення. Першы з указаных пратаколаў павінен быць падпісаны не пазней чым па сканчэнні 18 месяцаў з даты ўступлення гэтага Пагаднення ў сілу.
3. Пратаколамі, указанымі ў пункце 2 гэтага артыкула, павінны быць вызначаны аб’ём і склад звестак аб таварах і транспартных сродках міжнароднай перавозкі, у дачыненні да якіх будзе ажыццяўляцца абмен інфармацыяй, з улікам пунктаў 5–7 гэтага артыкула, дадатку № 1 да гэтага Пагаднення і вызначаных Бакамі крытэрыяў, у тым ліку напрамкаў перамяшчэння тавараў і спосабаў іх перавозкі, кодаў тавараў, пунктаў пропуску, а таксама тэхнічныя ўмовы абмену інфармацыяй (структура і фармат звестак, выкарыстаныя класіфікатары і даведнікі, парадак і рэгламент абмену, спосабы абмену, схема арганізацыі інфармацыйнага ўзаемадзеяння, патрабаванні да забеспячэння бяспекі пры абмене інфармацыяй).
Структура і фармат звестак, якія перадаюцца, вызначаюцца з улікам міжнародных стандартаў, а таксама рэкамендацый у сферы электроннага абмену данымі Сусветнай мытнай арганізацыі і Еўрапейскай эканамічнай камісіі Арганізацыі Аб’яднаных Нацый.
4. Бакі будуць імкнуцца да пашырэння аб’ёму і складу звестак, якія падлягаюць абмену, з улікам пунктаў 5–7 гэтага артыкула і дадатку № 2 да гэтага Пагаднення.
5. Дзяржавы – члены Еўразійскага эканамічнага саюза даюць КНР інфармацыю аб таварах і транспартных сродках міжнароднай перавозкі, якія вывозяцца з дзяржаў – членаў Еўразійскага эканамічнага саюза:
у КНР;
у трэція краіны (рэгіёны) транзітам праз мытную тэрыторыю КНР.
6. КНР дае дзяржавам – членам Еўразійскага эканамічнага саюза інфармацыю аб таварах і транспартных сродках міжнароднай перавозкі, якія вывозяцца з КНР:
у дзяржавы – члены Еўразійскага эканамічнага саюза;
у трэція краіны (рэгіёны) транзітам праз мытную тэрыторыю Еўразійскага эканамічнага саюза.
7. Пры дасягненні тэхнічнай гатоўнасці дзяржавы – члены Еўразійскага эканамічнага саюза і КНР будуць абменьвацца інфармацыяй аб таварах і транспартных сродках міжнароднай перавозкі, якія ідуць транзітам з трэціх краін (рэгіёнаў):
у дзяржавы – члены Еўразійскага эканамічнага саюза праз мытную тэрыторыю КНР;
у КНР праз мытную тэрыторыю Еўразійскага эканамічнага саюза;
у трэція краіны (рэгіёны) праз мытныя тэрыторыі Еўразійскага эканамічнага саюза і КНР.
8. У рамках рэалізацыі гэтага Пагаднення не ажыццяўляецца абмен інфармацыяй аб таварах, якія перамяшчаюцца фізічнымі асобамі ў якасці тавараў для асабістага карыстання, а таксама якія перасылаюцца ў міжнародных паштовых адпраўленнях.
9. У рамках рэалізацыі гэтага Пагаднення не ажыццяўляецца абмен інфармацыяй, якая датычыцца звестак, што з’яўляюцца дзяржаўнай тайнай (дзяржаўнымі сакрэтамі) у адпаведнасці з заканадаўствам дзяржаў – членаў Еўразійскага эканамічнага саюза і заканадаўствам КНР.
Артыкул 4
Механізм узаемадзеяння
1. Ад дзяржаў – членаў Еўразійскага эканамічнага саюза ўпаўнаважанымі органамі, адказнымі за ажыццяўленне абмену інфармацыяй у рамках гэтага Пагаднення, з’яўляюцца цэнтральныя мытныя органы.
2. Ад КНР упаўнаважаным органам, адказным за ажыццяўленне абмену інфармацыяй у рамках гэтага Пагаднення, з’яўляецца Галоўнае мытнае ўпраўленне КНР.
3. Еўразійская эканамічная камісія забяспечвае каардынацыю рэалізацыі палажэнняў гэтага Пагаднення і арганізацыю абмену інфармацыяй з улікам палажэнняў гэтага Пагаднення з выкарыстаннем інтэграванай інфармацыйнай сістэмы Еўразійскага эканамічнага саюза.
4. У выпадку калі мытныя органы дзяржаў – членаў Еўразійскага эканамічнага саюза выступаюць як мытныя органы краіны адпраўлення або краіны транзіту, адпаведныя ўпаўнаважаныя органы перадаюць інфармацыю аб таварах і транспартных сродках міжнароднай перавозкі ў інтэграваную інфармацыйную сістэму Еўразійскага эканамічнага саюза для перадачы такой інфармацыі ўпаўнаважанаму органу КНР.
5. У выпадку калі мытныя органы КНР выступаюць як мытныя органы краіны адпраўлення або краіны транзіту, упаўнаважаны орган КНР перадае інфармацыю аб таварах і транспартных сродках міжнароднай перавозкі ў інтэграваную інфармацыйную сістэму Еўразійскага эканамічнага саюза для перадачы такой інфармацыі ўпаўнаважаным органам дзяржаў – членаў Еўразійскага эканамічнага саюза.
Артыкул 5
Абмен інфармацыяй
1. Інфармацыя аб таварах і транспартных сродках міжнароднай перавозкі, якая падлягае абмену ў рамках рэалізацыі гэтага Пагаднення, фарміруецца на падставе звестак з мытных дакументаў.
Абмен такой інфармацыяй ажыццяўляецца ў электронным выглядзе на рэгулярнай аснове.
2. Абмен інфармацыяй ажыццяўляецца на рускай або кітайскай мове.
Звесткі па асобных рэквізітах могуць быць прадстаўлены з выкарыстаннем лацінскага алфавіта.
Пры перадачы інфармацыі, якая прадастаўляецца ў кадзіраваным выглядзе, выкарыстоўваюцца класіфікатары і даведнікі, распрацаваныя на аснове міжнародных стандартаў.
3. З мэтай забеспячэння абмену інфармацыяй у рамках рэалізацыі гэтага Пагаднення Бакі мадэрнізуюць свае інфармацыйныя сістэмы і загадзя правядуць усе неабходныя тэхнічныя работы па падрыхтоўцы да абмену інфармацыяй.
Артыкул 6
Ахова і выкарыстанне інфармацыі
1. Інфармацыя, атрыманая ў рамках гэтага Пагаднення, з’яўляецца канфідэнцыяльнай. Бакі абмяжоўваюць доступ трэціх асоб да такой інфармацыі, а таксама прымаюць меры па недапушчэнні яе некантраляванага распаўсюджвання.
2. Інфармацыя, атрыманая ў рамках гэтага Пагаднення, выкарыстоўваецца выключна з мытнымі мэтамі ўпаўнаважанымі органамі дзяржаў – членаў Еўразійскага эканамічнага саюза і КНР, адказнымі за ажыццяўленне абмену інфармацыяй у рамках гэтага Пагаднення, і не можа выкарыстоўвацца ў якасці доказу ў адміністрацыйных і крымінальных працэсах, а таксама ў судовых разборах без пісьмовай згоды ўпаўнаважанага органа, які даў такую інфармацыю.
3. Упаўнаважаныя органы дзяржаў – членаў Еўразійскага эканамічнага саюза, якія атрымалі інфармацыю ад упаўнаважанага органа КНР, прымаюць меры да забеспячэння канфідэнцыяльнасці атрыманай інфармацыі і выкарыстоўваюць для гэтага спосабы аховы інфармацыі ад несанкцыянаванага доступу, аналагічныя мерам і спосабам, якія прымяняюцца ў дачыненні да аналагічнай інфармацыі ў адпаведнасці з заканадаўствам дзяржаў – членаў Еўразійскага эканамічнага саюза.
Упаўнаважаны орган КНР, які атрымаў інфармацыю ад упаўнаважаных органаў дзяржаў – членаў Еўразійскага эканамічнага саюза, прымае меры да забеспячэння канфідэнцыяльнасці атрыманай інфармацыі і выкарыстоўвае для гэтага спосабы аховы інфармацыі ад несанкцыянаванага доступу, аналагічныя мерам і спосабам, якія прымяняюцца ў дачыненні да аналагічнай інфармацыі ў адпаведнасці з заканадаўствам КНР.
4. Еўразійская эканамічная камісія і ўпаўнаважаны орган КНР забяспечваюць ахову інфармацыі пры яе перадачы паміж інтэграванай інфармацыйнай сістэмай Еўразійскага эканамічнага саюза і адпаведнымі інфармацыйнымі сістэмамі ўпаўнаважанага органа КНР.
Артыкул 7
Узаемадзеянне па пытаннях рэалізацыі Пагаднення
1. Бакі адзін раз на год праводзяць рабочую сустрэчу па абмеркаванні пытанняў рэалізацыі гэтага Пагаднення.
Пры неабходнасці шляхам кансультацый Бакі могуць узгадніць правядзенне дадатковых рабочых сустрэч.
2. Перапіска па пытаннях рэалізацыі гэтага Пагаднення вядзецца на рускай або кітайскай мове.
Артыкул 8
Вырашэнне рознагалоссяў
Любыя рознагалоссі, якія ўзнікаюць у ходзе рэалізацыі гэтага Пагаднення, вырашаюцца шляхам кансультацый і перагавораў.
Артыкул 9
Унясенне змяненняў у Пагадненне
Па ўзаемнай згодзе Бакоў у гэта Пагадненне могуць быць унесены змяненні, якія афармляюцца асобнымі пратаколамі і з’яўляюцца неад’емнай часткай гэтага Пагаднення.
Артыкул 10
Далучэнне і выхад з Пагаднення
1. Новая дзяржава – член Еўразійскага эканамічнага саюза далучаецца да гэтага Пагаднення па дамоўленасці Бакоў, дасягнутай шляхам перагавораў па яе далучэнні да гэтага Пагаднення паміж Бакамі гэтага Пагаднення і такой новай дзяржавай – членам Еўразійскага эканамічнага саюза. Падобнае далучэнне ажыццяўляецца шляхам заключэння дадатковага пратакола да гэтага Пагаднення.
Еўразійская эканамічная камісія неадкладна паведамляе КНР у пісьмовай форме аб атрыманні любой дзяржавай статусу кандыдата на ўступленне ў Еўразійскі эканамічны саюз і аб далучэнні дзяржавы да Еўразійскага эканамічнага саюза.
2. Еўразійская эканамічная камісія неадкладна паведамляе КНР у пісьмовай форме аб выхадзе дзяржавы з Еўразійскага эканамічнага саюза.
Артыкул 11
Уступленне Пагаднення ў сілу
Гэта Пагадненне ўступае ў сілу па сканчэнні 60 дзён з даты атрымання апошняга пісьмовага паведамлення аб выкананні дзяржавамі – членамі Еўразійскага эканамічнага саюза і КНР унутрыдзяржаўных працэдур, неабходных для ўступлення гэтага Пагаднення ў сілу. Абмен гэтымі паведамленнямі ажыццяўляецца паміж Еўразійскай эканамічнай камісіяй і КНР.
Артыкул 12
Спыненне дзеяння Пагаднення
Любы з Бакоў мае права спыніць дзеянне гэтага Пагаднення шляхам накіравання другому Боку адпаведнага пісьмовага паведамлення. Пагадненне спыняе сваё дзеянне па сканчэнні 6 месяцаў з даты атрымання такога паведамлення другім Бокам.
Аформлена ў горадзе Санкт-Пецярбургу 6 чэрвеня 2019 года ў двух экзэмплярах, кожны на рускай і кітайскай мовах, прычым абодва тэксты маюць аднолькавую сілу.

	ДАДАТАК № 1
да Пагаднення аб абмене інфармацыяй
аб таварах і транспартных сродках
міжнароднай перавозкі, якія перамяшчаюцца праз мытныя межы
Еўразійскага эканамічнага саюза
і Кітайскай Народнай Рэспублікі



Склад інфармацыі, 
якая падлягае абмену на пачатковым этапе рэалізацыі 
Пагаднення аб абмене інфармацыяй аб таварах і транспартных сродках міжнароднай перавозкі, якія перамяшчаюцца праз мытныя межы Еўразійскага эканамічнага саюза 
і Кітайскай Народнай Рэспублікі
	Найменне
	Апісанне

	1. Інфармацыя аб таварнай партыі

	1. Унікальны нумар таварнай партыі
	нумар дэкларацыі на тавары

	2. Агульная колькасць найменняў тавараў
	колькасць найменняў тавараў у таварнай партыі (лічбавае значэнне)

	2. Інфармацыя аб асобах, якія перамяшчаюць тавары або выступаюць ініцыятарамі перамяшчэння гэтых тавараў

	1. Адпраўшчык тавараў
	код краіны (рэгіёна) адпраўшчыка.
Код адпраўшчыка, прысвоены ў адпаведнасці з заканадаўствам Боку (указваецца пры экспарце (вывазе) тавараў).
Звесткі аб асобе, указанай у якасці адпраўшчыка тавараў у мытных дакументах

	2. Атрымальнік тавараў
	код краіны (рэгіёна) атрымальніка.
Код атрымальніка, прысвоены ў адпаведнасці з заканадаўствам Боку (указваецца пры імпарце (увозе) тавараў).
Звесткі аб асобе, указанай у якасці атрымальніка тавараў у мытных дакументах

	3. Перавозчык тавараў (неабавязкова для запаўнення)
	звесткі аб асобе, указанай у якасці перавозчыка тавараў

	3. Інфармацыя аб транспартным сродку (транспартных сродках) 
міжнароднай перавозкі, на якім знаходзіліся тавары 
пры выбыцці з мытнай тэрыторыі

	1. Нумар транспартнага сродку міжнароднай перавозкі
	пры перавозцы тавараў аўтамабільным транспартам – рэгістрацыйныя нумары транспартных сродкаў міжнароднай перавозкі;
пры перавозцы тавараў чыгуначным транспартам – нумары чыгуначных вагонаў (платформаў, цыстэрнаў і да т.п.);
пры перавозцы тавараў марскім (рачным) транспартам – найменні суднаў;
пры перавозцы тавараў паветраным транспартам – нумары рэйсаў

	2. Код краіны рэгістрацыі транспартнага сродку міжнароднай перавозкі
	код краіны (рэгіёна), у якой зарэгістраваны транспартны сродак міжнароднай перавозкі, а калі ў перавозцы выкарыстоўваецца састаў транспартных сродкаў міжнароднай перавозкі, – краіны (рэгіёна), у якой зарэгістраваны транспартны сродак міжнароднай перавозкі, які прыводзіць у рух іншы транспартны сродак (іншыя транспартныя сродкі) міжнароднай перавозкі

	3. Нумары кантэйнераў
	ідэнтыфікацыйныя нумары кантэйнераў

	4. Нумары прычэпаў (неабавязкова для запаўнення)
	нумары прычэпаў, паўпрычэпаў і інш. (для аўтамабільнага транспарту)

	5. Код віду транспартнага сродку міжнароднай перавозкі
	10 – марскі (рачны) транспарт;
20 – чыгуначны транспарт;
30 – аўтадарожны транспарт, за выключэннем транспартных сродкаў міжнароднай перавозкі, указаных пад кодамі 31, 32;
31 – састаў транспартных сродкаў міжнароднай перавозкі (цягач з паўпрычэпам або прычэпам);
32 – састаў транспартных сродкаў міжнароднай перавозкі (цягач з прычэпам (прычэпамі) і паўпрычэпам (паўпрычэпамі));
40 – паветраны транспарт

	6. Дата выезду
	дата выбыцця тавараў

	7. Нумар мытнай пломбы (неабавязкова для запаўнення)
	ідэнтыфікацыйны нумар мытнай пломбы

	4. Інфармацыя аб таварах

	1. Код тавару
	класіфікацыйны код паводле Гарманізаванай сістэмы апісання і кадзіравання тавараў Сусветнай мытнай арганізацыі (не менш за 6 знакаў)

	2. Апісанне тавараў
	найменне (гандлёвае, камерцыйнае або іншае традыцыйнае найменне) тавараў і звесткі аб таварных знаках, марках, мадэлях, артыкулах, сартах, стандартах і іншых тэхнічных і камерцыйных характарыстыках, а таксама звесткі аб колькасным і якасным складзе тавару, які дэкларуецца (пры наяўнасці)

	3. Цана тавару
	цана тавару, указаная ў дэкларацыі

	4. Код валюты цаны дагавора
	у адпаведнасці з класіфікатарам ISO 4217

	5. Агульная колькасць грузавых месцаў
	указваецца колькасць грузавых месцаў тавараў, якія дэкларуюцца, у адпаведнасці з мытнымі дакументамі

	6. Вага брута тавару (кг)
	агульная маса тавару

	7. Вага нета тавару (кг)
	маса тавару, які дэкларуецца, без уліку якой-небудзь упакоўкі

	8. Апісанне ўпаковак
	колькасць і від

	9. Код краіны паходжання тавараў
	код краіны (рэгіёна) паходжання тавараў

	5. Інфармацыя аб таварасуправаджальных, 
транспартных  і іншых дакументах

	1. Код умовы пастаўкі, найменне геаграфічнага пункта
	звесткі аб умовах пастаўкі ў адпаведнасці з класіфікатарам умоў пастаўкі (Incoterms 2000 і Incoterms 2010) і назва геаграфічнага пункта, указаныя ў знешнегандлёвым дагаворы

	2. Нумар знешнегандлёвага дагавора
	нумар знешнегандлёвага дагавора, указаны ў дэкларацыі

	3. Звесткі аб транспартных (перавозачных) дакументах
	нумары і даты транспартных (перавозачных) дакументаў


 

_________________________

	 
	ДАДАТАК № 2
да Пагаднення аб абмене інфармацыяй
аб таварах і транспартных сродках
міжнароднай перавозкі, якія перамяшчаюцца праз мытныя межы
Еўразійскага эканамічнага саюза
і Кітайскай Народнай Рэспублікі



Склад інфармацыі, да абмену якой будуць імкнуцца Бакі па меры паэтапнай рэалізацыі Пагаднення аб абмене інфармацыяй аб таварах і транспартных сродках міжнароднай перавозкі, якія перамяшчаюцца праз мытныя межы Еўразійскага эканамічнага саюза і Кітайскай Народнай Рэспублікі, і па дасягненні тэхнічнай гатоўнасці (у залежнасці ад напрамку)
	Найменне
	Апісанне

	I. Склад інфармацыі аб таварах і транспартных сродках міжнароднай перавозкі, якая прадстаўляецца дзяржавамі – членамі Еўразійскага эканамічнага саюза пры іх вывазе ў КНР і КНР пры іх вывазе ў дзяржавы – члены Еўразійскага эканамічнага саюза

	1. Інфармацыя аб таварнай партыі

	1. Унікальны нумар таварнай партыі
	нумар дэкларацыі на тавары

	2. Агульная колькасць найменняў тавараў
	колькасць найменняў тавараў у таварнай партыі (лічбавае значэнне)

	3. Код краіны адпраўлення тавараў
	код краіны (рэгіёна) адпраўлення тавараў

	4. Код краіны прызначэння тавараў
	код краіны (рэгіёна) прызначэння тавараў

	2. Інфармацыя аб асобах, якія перамяшчаюць тавары або выступаюць ініцыятарамі перамяшчэння гэтых тавараў

	1. Адпраўшчык тавараў
	код адпраўшчыка, прысвоены ў адпаведнасці з заканадаўствам Боку (указваецца пры экспарце (вывазе) тавараў).
Звесткі аб асобе, указанай у якасці адпраўшчыка тавараў у мытных дакументах

	2. Адрас адпраўшчыка тавараў
	код краіны (рэгіёна) адпраўшчыка.
Месцазнаходжанне адпраўшчыка (кароткая назва краіны, адміністрацыйна-тэрытарыяльная адзінка, населены пункт, вуліца, нумар дома (корпуса, пабудовы), кватэры (пакоя, офіса))

	3. Атрымальнік тавараў
	код атрымальніка, прысвоены ў адпаведнасці з заканадаўствам Боку (указваецца пры імпарце (увозе) тавараў).
Звесткі аб асобе, указанай у якасці атрымальніка тавараў у мытных дакументах

	4. Адрас атрымальніка тавараў
	код краіны (рэгіёна) атрымальніка.
Месцазнаходжанне атрымальніка (кароткая назва краіны, адміністрацыйна-тэрытарыяльная адзінка, населены пункт, вуліца, нумар дома (корпуса, пабудовы), кватэры (пакоя, офіса))

	5. Перавозчык тавараў
	код перавозчыка, прысвоены ў адпаведнасці з заканадаўствам Боку.
Звесткі аб асобе, указанай у якасці перавозчыка тавараў у мытных дакументах

	6. Адрас перавозчыка тавараў (неабавязкова для запаўнення)
	код краіны (рэгіёна) перавозчыка.
Месцазнаходжанне перавозчыка тавараў (кароткая назва краіны, адміністрацыйна-тэрытарыяльная адзінка, населены пункт, вуліца, нумар дома (корпуса, пабудовы), кватэры (пакоя, офіса))

	7. Даведачныя звесткі
	любая дадатковая інфармацыя

	3. Інфармацыя аб транспартным сродку (транспартных сродках) 
міжнароднай перавозкі, на якім знаходзіліся тавары 
пры выбыцці з мытнай тэрыторыі

	1. Нумар транспартнага сродку міжнароднай перавозкі
	пры перавозцы тавараў аўтамабільным транспартам – рэгістрацыйныя нумары транспартных сродкаў міжнароднай перавозкі;
пры перавозцы тавараў чыгуначным транспартам – нумары чыгуначных вагонаў (платформаў, цыстэрнаў і да т.п.);
пры перавозцы тавараў марскім (рачным) транспартам – найменні суднаў;
пры перавозцы тавараў паветраным транспартам – нумары рэйсаў

	2. Нумары кантэйнераў
	ідэнтыфікацыйныя нумары кантэйнераў

	3. Нумары прычэпаў (неабавязкова для запаўнення)
	нумары прычэпаў, паўпрычэпаў і інш. (для аўтамабільнага транспарту)

	4. Код віду транспартнага сродку міжнароднай перавозкі
	10 – марскі (рачны) транспарт;
20 – чыгуначны транспарт;
30 – аўтадарожны транспарт, за выключэннем транспартных сродкаў міжнароднай перавозкі, указаных пад кодамі 31, 32;
31 – састаў транспартных сродкаў міжнароднай перавозкі (цягач з паўпрычэпам або прычэпам);
32 – састаў транспартных сродкаў міжнароднай перавозкі (цягач з прычэпам (прычэпамі) і паўпрычэпам (паўпрычэпамі));
40 – паветраны транспарт

	5. Код краіны рэгістрацыі транспартнага сродку міжнароднай перавозкі
	код краіны (рэгіёна), у якой зарэгістраваны транспартны сродак міжнароднай перавозкі, а калі ў перавозцы выкарыстоўваецца састаў транспартных сродкаў міжнароднай перавозкі, – краіны (рэгіёна), у якой зарэгістраваны транспартны сродак міжнароднай перавозкі, які прыводзіць у рух іншы транспартны сродак (іншыя транспартныя сродкі) міжнароднай перавозкі

	6. Дата выезду
	дата выбыцця тавараў

	7. Нумар мытнай пломбы (неабавязкова для запаўнення)
	ідэнтыфікацыйны нумар мытнай пломбы

	8. Даведачныя звесткі
	любая дадатковая інфармацыя

	4. Інфармацыя аб таварах

	1. Парадкавы нумар тавару
	лічбавае значэнне

	2. Код тавару
	класіфікацыйны код тавару паводле Гарманізаванай сістэмы апісання і кадзіравання тавараў Сусветнай мытнай арганізацыі (не менш за 6 знакаў)

	3. Апісанне тавараў
	найменне (гандлёвае, камерцыйнае або іншае традыцыйнае найменне) тавараў і звесткі аб таварных знаках, марках, мадэлях, артыкулах, сартах, стандартах і іншых тэхнічных і камерцыйных характарыстыках, а таксама звесткі аб колькасным і якасным складзе тавару, які дэкларуецца (пры наяўнасці)

	4. Звесткі аб вытворцу тавараў
	звесткі аб вытворцу (пры наяўнасці звестак аб ім)

	5. Код краіны паходжання тавараў
	код краіны (рэгіёна) паходжання тавараў

	6. Цана тавару
	цана тавару, указаная ў дэкларацыі

	7. Код валюты цаны дагавора
	у адпаведнасці з класіфікатарам ISO 4217

	8. Агульная колькасць грузавых месцаў
	колькасць грузавых месцаў тавараў, якія дэкларуюцца, у адпаведнасці з мытнымі дакументамі

	9. Вага брута тавару (кг)
	агульная маса тавару

	10. Вага нета тавару (кг)
	маса тавару, які дэкларуецца, без уліку якой-небудзь упакоўкі

	11. Код віду ўпакоўкі
	лічбавае значэнне ў адпаведнасці з Рэкамендацыяй № 21 UN/CEFACT

	12. Апісанне ўпаковак
	колькасць і від

	13. Код мытнай працэдуры, якая заяўляецца (мытнага рэжыму)
	двухзначны код мытнай працэдуры, якая заяўляецца ў адпаведнасці з класіфікатарам відаў мытных працэдур

	14. Код папярэдняй мытнай працэдуры (мытнага рэжыму)
	двухзначны код папярэдняй мытнай працэдуры ў адпаведнасці з класіфікатарам відаў мытных працэдур, калі тавары, якія дэкларуюцца, раней былі змешчаны пад іншую мытную працэдуру

	15. Код дадатковай адзінкі вымярэння
	лічбавае значэнне ў адпаведнасці з класіфікатарам адзінак вымярэння

	16. Колькасць тавараў у дадатковых адзінках вымярэння
	колькасць тавараў у дадатковых адзінках вымярэння (лічбавае значэнне)

	17. Статыстычны кошт тавару
	статыстычны кошт тавару ў доларах ЗША, акруглены па матэматычных правілах з дакладнасцю да двух знакаў пасля коскі

	18. Даведачныя звесткі
	любая дадатковая інфармацыя

	5. Інфармацыя аб таварасуправаджальных, 
транспартных і іншых дакументах

	1. Код умовы пастаўкі, найменне геаграфічнага пункта
	звесткі аб умовах пастаўкі ў адпаведнасці з класіфікатарам умоў пастаўкі (Incoterms 2000 і Incoterms 2010) і назва геаграфічнага пункта, указаныя ў знешнегандлёвым дагаворы

	2. Звесткі аб камерцыйных дакументах на тавары, якія перавозяцца
	нумары і даты камерцыйных дакументаў (знешнегандлёвы дагавор, рахунак на аплату і пастаўку тавараў, рахунак-фактура (інвойс), рахунак-праформа (праформа-інвойс) і інш.)

	3. Звесткі аб транспартных (перавозачных) дакументах
	нумары і даты транспартных (перавозачных) дакументаў

	4. Даведачныя звесткі
	любая дадатковая інфармацыя

	II. Склад інфармацыі аб таварах і транспартных сродках міжнароднай перавозкі, якая прадстаўляецца дзяржавамі – членамі Еўразійскага эканамічнага саюза пры іх вывазе ў трэція краіны транзітам праз мытную тэрыторыю КНР і КНР пры іх вывазе ў трэція краіны транзітам праз мытную тэрыторыю Еўразійскага эканамічнага саюза

	1. Інфармацыя аб таварнай партыі

	1. Унікальны нумар таварнай партыі
	нумар дэкларацыі на тавары

	2. Агульная колькасць найменняў тавараў
	колькасць найменняў тавараў у таварнай партыі (лічбавае значэнне)

	3. Код краіны адпраўлення тавараў
	код краіны (рэгіёна) адпраўлення тавараў

	4. Код краіны прызначэння тавараў
	код краіны (рэгіёна) прызначэння тавараў

	2. Інфармацыя аб асобах, якія перамяшчаюць тавары або выступаюць ініцыятарамі перамяшчэння гэтых тавараў

	1. Адпраўшчык тавараў
	код адпраўшчыка, прысвоены ў адпаведнасці з заканадаўствам Боку (указваецца пры экспарце (вывазе) тавараў).
Звесткі аб асобе, указанай у якасці адпраўшчыка тавараў у мытных дакументах

	2. Адрас адпраўшчыка тавараў
	код краіны (рэгіёна) адпраўшчыка.
Месцазнаходжанне адпраўшчыка (кароткая назва краіны, адміністрацыйна-тэрытарыяльная адзінка, населены пункт, вуліца, нумар дома (корпуса, пабудовы), кватэры (пакоя, офіса))

	3. Атрымальнік тавараў
	код атрымальніка, прысвоены ў адпаведнасці з заканадаўствам Боку (указваецца пры імпарце (увозе) тавараў).
Звесткі аб асобе, указанай у якасці атрымальніка тавараў у мытных дакументах

	4. Адрас атрымальніка тавараў
	код краіны (рэгіёна) атрымальніка.
Месцазнаходжанне атрымальніка (кароткая назва краіны, адміністрацыйна-тэрытарыяльная адзінка, населены пункт, вуліца, нумар дома (корпуса, пабудовы), кватэры (пакоя, офіса))

	5. Перавозчык тавараў
	код перавозчыка, прысвоены ў адпаведнасці з заканадаўствам Боку.
Звесткі аб асобе, указанай у якасці перавозчыка тавараў у мытных дакументах

	6. Адрас перавозчыка тавараў (неабавязкова для запаўнення)
	код краіны (рэгіёна) перавозчыка.
Месцазнаходжанне перавозчыка тавараў (кароткая назва краіны, адміністрацыйна-тэрытарыяльная адзінка, населены пункт, вуліца, нумар дома (корпуса, пабудовы), кватэры (пакоя, офіса))

	7. Даведачныя звесткі
	любая дадатковая інфармацыя

	3. Інфармацыя аб транспартным сродку (транспартных сродках) 
міжнароднай перавозкі, на якім знаходзіліся тавары 
пры выбыцці з мытнай тэрыторыі

	1. Нумар транспартнага сродку міжнароднай перавозкі
	пры перавозцы тавараў аўтамабільным транспартам – рэгістрацыйныя нумары транспартных сродкаў міжнароднай перавозкі;
пры перавозцы тавараў чыгуначным транспартам – нумары чыгуначных вагонаў (платформаў, цыстэрнаў і да т.п.);
пры перавозцы тавараў марскім (рачным) транспартам – найменні суднаў;
пры перавозцы тавараў паветраным транспартам – нумары рэйсаў

	2. Нумары кантэйнераў
	ідэнтыфікацыйныя нумары кантэйнераў

	3. Нумары прычэпаў (неабавязкова для запаўнення)
	нумары прычэпаў, паўпрычэпаў і інш. (для аўтамабільнага транспарту)

	4. Код віду транспартнага сродку міжнароднай перавозкі
	10 – марскі (рачны) транспарт;
20 – чыгуначны транспарт;
30 – аўтадарожны транспарт, за выключэннем транспартных сродкаў міжнароднай перавозкі, указаных пад кодамі 31, 32;
31 – састаў транспартных сродкаў міжнароднай перавозкі (цягач з паўпрычэпам або прычэпам);
32 – састаў транспартных сродкаў міжнароднай перавозкі (цягач з прычэпам (прычэпамі) і паўпрычэпам (паўпрычэпамі));
40 – паветраны транспарт

	5. Код краіны рэгістрацыі транспартнага сродку міжнароднай перавозкі
	код краіны (рэгіёна), у якой зарэгістраваны транспартны сродак міжнароднай перавозкі, а калі ў перавозцы выкарыстоўваецца састаў транспартных сродкаў міжнароднай перавозкі, – краіны (рэгіёна), у якой зарэгістраваны транспартны сродак міжнароднай перавозкі, які прыводзіць у рух іншы транспартны сродак (іншыя транспартныя сродкі) міжнароднай перавозкі

	6. Дата выезду
	дата выбыцця тавараў

	7. Нумар мытнай пломбы (неабавязкова для запаўнення)
	ідэнтыфікацыйны нумар мытнай пломбы

	8. Даведачныя звесткі
	любая дадатковая інфармацыя

	4. Інфармацыя аб таварах

	1. Парадкавы нумар тавару
	лічбавае значэнне

	2. Код тавару
	класіфікацыйны код тавару паводле Гарманізаванай сістэмы апісання і кадзіравання тавараў Сусветнай мытнай арганізацыі (не менш за 6 знакаў)

	3. Апісанне тавараў
	найменне (гандлёвае, камерцыйнае або іншае традыцыйнае найменне) тавараў і звесткі аб таварных знаках, марках, мадэлях, артыкулах, сартах, стандартах і іншых тэхнічных і камерцыйных характарыстыках, а таксама звесткі аб колькасным і якасным складзе тавару, які дэкларуецца

	4. Звесткі аб вытворцу тавараў
	звесткі аб вытворцу (пры наяўнасці звестак аб ім)

	5. Код краіны паходжання тавараў
	код краіны (рэгіёна) паходжання тавараў

	6. Цана тавару
	цана тавару, указаная ў дэкларацыі

	7. Код валюты цаны дагавора
	у адпаведнасці з класіфікатарам ISO 4217

	8. Агульная колькасць грузавых месцаў
	колькасць грузавых месцаў тавараў, якія дэкларуюцца, у адпаведнасці з мытнымі дакументамі

	9. Вага брута тавару (кг)
	агульная маса тавару

	10. Вага нета тавару (кг)з
	маса тавару, які дэкларуецца, без уліку якой-небудзь упакоўкі

	11. Код віду ўпакоўкі
	лічбавае значэнне ў адпаведнасці з Рэкамендацыяй № 21 UN/CEFACT

	12. Апісанне ўпаковак
	колькасць і від

	13. Код мытнай працэдуры, якая заяўляецца (мытнага рэжыму)
	двухзначны код мытнай працэдуры, якая заяўляецца ў адпаведнасці з класіфікатарам відаў мытных працэдур

	14. Код папярэдняй мытнай працэдуры (мытнага рэжыму)
	двухзначны код папярэдняй мытнай працэдуры ў адпаведнасці з класіфікатарам відаў мытных працэдур, калі тавары, якія дэкларуюцца, раней былі змешчаны пад іншую мытную працэдуру

	15. Код дадатковай адзінкі вымярэння
	лічбавае значэнне ў адпаведнасці з класіфікатарам адзінак вымярэння

	16. Колькасць тавараў у дадатковых адзінках вымярэння
	колькасць тавараў у дадатковых адзінках вымярэння (лічбавае значэнне)

	17. Статыстычны кошт тавару
	статыстычны кошт тавару ў доларах ЗША, акруглены па матэматычных правілах з дакладнасцю да двух знакаў пасля коскі

	18. Даведачныя звесткі
	любая дадатковая інфармацыя

	5. Інфармацыя аб таварасуправаджальных, 
транспартных і іншых дакументах

	1. Код умовы пастаўкі, найменне геаграфічнага пункта
	звесткі аб умовах пастаўкі ў адпаведнасці з класіфікатарам умоў пастаўкі (Incoterms 2000 і Incoterms 2010) і назва геаграфічнага пункта, указаныя ў знешнегандлёвым дагаворы

	2. Звесткі аб камерцыйных дакументах на тавары, якія перавозяцца
	нумары і даты камерцыйных дакументаў (знешнегандлёвы дагавор, рахунак на аплату і пастаўку тавараў, рахунак-фактура (інвойс), рахунак-праформа (праформа-інвойс) і інш.)

	3. Звесткі аб транспартных (перавозачных) дакументах
	нумары і даты транспартных (перавозачных) дакументаў

	4. Даведачныя звесткі
	любая дадатковая інфармацыя

	III. Склад інфармацыі аб таварах і транспартных сродках 
міжнароднай перавозкі, якія ідуць транзітам з трэціх дзяржаў
у трэція дзяржавы праз мытныя тэрыторыі 
Еўразійскага эканамічнага саюза і КНР

	1. Інфармацыя аб таварнай партыі

	1. Унікальны нумар таварнай партыі
	нумар дэкларацыі на тавары

	2. Код краіны адпраўлення тавараў
	код краіны (рэгіёна) адпраўлення тавараў

	3. Код краіны прызначэння тавараў
	код краіны (рэгіёна) прызначэння тавараў

	2. Інфармацыя аб асобах, якія перамяшчаюць тавары або выступаюць ініцыятарамі перамяшчэння гэтых тавараў

	1. Адпраўшчык тавараў
	код адпраўшчыка, прысвоены ў адпаведнасці з заканадаўствам Боку.
Звесткі аб асобе, указанай у якасці адпраўшчыка тавараў у мытных дакументах

	2. Адрас адпраўшчыка тавараў
	код краіны (рэгіёна) адпраўшчыка.
Месцазнаходжанне адпраўшчыка (кароткая назва краіны, адміністрацыйна-тэрытарыяльная адзінка, населены пункт, вуліца, нумар дома (корпуса, пабудовы), кватэры (пакоя, офіса))

	3. Атрымальнік тавараў
	код атрымальніка, прысвоены ў адпаведнасці з заканадаўствам Боку.
Звесткі аб асобе, указанай у якасці атрымальніка тавараў у мытных дакументах

	4. Адрас атрымальніка тавараў
	код краіны (рэгіёна) атрымальніка.
Месцазнаходжанне атрымальніка (кароткая назва краіны, адміністрацыйна-тэрытарыяльная адзінка, населены пункт, вуліца, нумар дома (корпуса, пабудовы), кватэры (пакоя, офіса))

	5. Перавозчык тавараў
	код перавозчыка, прысвоены ў адпаведнасці з заканадаўствам Боку.
Звесткі аб асобе, указанай у якасці перавозчыка тавараў у мытных дакументах

	6. Адрас перавозчыка тавараў (неабавязкова для запаўнення)
	код краіны (рэгіёна) перавозчыка.
Месцазнаходжанне перавозчыка тавараў (кароткая назва краіны, адміністрацыйна-тэрытарыяльная адзінка, населены пункт, вуліца, нумар дома (корпуса, пабудовы), кватэры (пакоя, офіса))

	7. Звесткі аб вадзіцелю
	прозвішча, імя і імя па бацьку вадзіцеля

	8. Даведачныя звесткі
	любая дадатковая інфармацыя

	3. Інфармацыя аб транспартным сродку (транспартных сродках) міжнароднай перавозкі, на якім знаходзіліся тавары 
пры выбыцці з мытнай тэрыторыі

	1. Нумар транспартнага сродку міжнароднай перавозкі
	пры перавозцы тавараў аўтамабільным транспартам – рэгістрацыйныя нумары транспартных сродкаў міжнароднай перавозкі (усіх транспартных сродкаў міжнароднай перавозкі, калі тавары перавозяцца саставам аўтатранспартных сродкаў);
пры перавозцы тавараў чыгуначным транспартам – нумары чыгуначных вагонаў (паўвагонаў, платформаў, цыстэрнаў і да т.п.);
пры перавозцы тавараў у кантэйнерах у выпадку адсутнасці на момант падачы транзітнай дэкларацыі звестак аб нумарах паўвагонаў, платформаў дапускаецца ўказанне звестак аб нумарах кантэйнераў;
пры перавозцы тавараў марскім (рачным) транспартам – найменні суднаў;
пры перавозцы тавараў паветраным транспартам – нумары рэйсаў

	2. Нумары кантэйнераў
	ідэнтыфікацыйныя нумары кантэйнераў

	3. Нумары прычэпаў (неабавязкова для запаўнення)
	нумары прычэпаў, паўпрычэпаў і інш. (для аўтамабільнага транспарту)

	4. Код віду транспартнага сродку міжнароднай перавозкі
	10 – марскі (рачны) транспарт;
20 – чыгуначны транспарт;
30 – аўтадарожны транспарт, за выключэннем транспартных сродкаў міжнароднай перавозкі, указаных пад кодамі 31, 32;
31 – састаў транспартных сродкаў міжнароднай перавозкі (цягач з паўпрычэпам або прычэпам);
32 – састаў транспартных сродкаў міжнароднай перавозкі (цягач з прычэпам (прычэпамі) і паўпрычэпам (паўпрычэпамі));
40 – паветраны транспарт

	5. Код краіны рэгістрацыі транспартнага сродку міжнароднай перавозкі
	код краіны (рэгіёна), у якой зарэгістраваны транспартны сродак міжнароднай перавозкі, а калі ў перавозцы выкарыстоўваецца састаў транспартных сродкаў міжнароднай перавозкі, – краіны (рэгіёна), у якой зарэгістраваны транспартны сродак міжнароднай перавозкі, які прыводзіць у рух іншы транспартны сродак (іншыя транспартныя сродкі) міжнароднай перавозкі

	6. Дата выезду
	дата выбыцця тавараў

	7. Нумар мытнай пломбы (неабавязкова для запаўнення)
	ідэнтыфікацыйны нумар мытнай пломбы

	8. Даведачныя звесткі
	любая дадатковая інфармацыя

	4. Інфармацыя аб таварах

	1. Парадкавы нумар тавару
	лічбавае значэнне

	2. Код тавару
	класіфікацыйны код тавару паводле Гарманізаванай сістэмы апісання і кадзіравання тавараў Сусветнай мытнай арганізацыі (не менш за 6 знакаў)

	3. Апісанне тавараў
	апісанне ў адпаведнасці з камерцыйнымі, транспартнымі (перавозачнымі) дакументамі

	4. Цана тавару
	цана тавару, указаная ў дэкларацыі

	5. Код валюты цаны дагавора
	у адпаведнасці з класіфікатарам ISO 4217

	6. Агульная колькасць грузавых месцаў
	указваецца для тавараў, якія маюць упакоўку

	7. Вага брута тавару або аб’ём тавару (кг)
	агульная маса тавару ў кілаграмах, уключаючы ўсе віды ўпакоўкі, неабходныя для забеспячэння нязменнасці стану тавару да паступлення ў абарот

	8. Усяго тавараў
	агульная колькасць найменняў тавараў у транзітнай дэкларацыі

	9. Код віду ўпакоўкі
	лічбавае значэнне ў адпаведнасці з Рэкамендацыяй № 21 UN/CEFACT

	10. Апісанне ўпаковак
	колькасць і від

	11. Код дадатковай адзінкі вымярэння
	лічбавае значэнне ў адпаведнасці з класіфікатарам адзінак вымярэння

	12. Колькасць тавараў у дадатковых адзінках вымярэння
	колькасць тавараў у дадатковых адзінках вымярэння (лічбавае значэнне)

	13. Даведачныя звесткі
	любая дадатковая інфармацыя

	5. Інфармацыя аб таварасуправаджальных, 
транспартных і іншых дакументах

	1. Звесткі аб камерцыйных дакументах на тавары, якія перавозяцца
	нумары і даты камерцыйных дакументаў, якія пацвярджаюць кошт тавараў

	2. Звесткі аб транспартных (перавозачных) дакументах
	нумары і даты транспартных (перавозачных) дакументаў

	3. Даведачныя звесткі
	любая дадатковая інфармацыя

	IV. Склад інфармацыі аб таварах і транспартных сродках міжнароднай перавозкі, якія ідуць транзітам з трэціх дзяржаў у дзяржавы – члены Еўразійскага эканамічнага саюза праз мытную тэрыторыю КНР і з трэціх дзяржаў у КНР праз мытную тэрыторыю Еўразійскага эканамічнага саюза

	1. Інфармацыя аб таварнай партыі

	1. Унікальны нумар таварнай партыі
	нумар дэкларацыі на тавары

	2. Код краіны адпраўлення тавараў
	код краіны (рэгіёна) адпраўлення тавараў

	3. Код краіны прызначэння тавараў
	код краіны (рэгіёна) прызначэння тавараў

	2. Інфармацыя аб асобах, якія перамяшчаюць тавары або выступаюць ініцыятарамі перамяшчэння гэтых тавараў

	1. Адпраўшчык тавараў
	код адпраўшчыка, прысвоены ў адпаведнасці з заканадаўствам Боку.
Звесткі аб асобе, указанай у якасці адпраўшчыка тавараў у мытных дакументах

	2. Адрас адпраўшчыка тавараў
	код краіны (рэгіёна) адпраўшчыка.
Месцазнаходжанне адпраўшчыка (кароткая назва краіны, адміністрацыйна-тэрытарыяльная адзінка, населены пункт, вуліца, нумар дома (корпуса, пабудовы), кватэры (пакоя, офіса))

	3. Атрымальнік тавараў
	код атрымальніка, прысвоены ў адпаведнасці з заканадаўствам Боку.
Звесткі аб асобе, указанай у якасці атрымальніка тавараў у мытных дакументах

	4. Адрас атрымальніка тавараў
	код краіны (рэгіёна) атрымальніка.
Месцазнаходжанне атрымальніка (кароткая назва краіны, адміністрацыйна-тэрытарыяльная адзінка, населены пункт, вуліца, нумар дома (корпуса, пабудовы), кватэры (пакоя, офіса))

	5. Перавозчык тавараў
	код перавозчыка, прысвоены ў адпаведнасці з заканадаўствам Боку.
Звесткі аб асобе, указанай у якасці перавозчыка тавараў у мытных дакументах

	6. Адрас перавозчыка тавараў (неабавязкова для запаўнення)
	код краіны (рэгіёна) перавозчыка.
Месцазнаходжанне перавозчыка тавараў (кароткая назва краіны, адміністрацыйна-тэрытарыяльная адзінка, населены пункт, вуліца, нумар дома (корпуса, пабудовы), кватэры (пакоя, офіса))

	7. Звесткі аб вадзіцелю
	прозвішча, імя і імя па бацьку вадзіцеля

	8. Даведачныя звесткі
	любая дадатковая інфармацыя

	3. Інфармацыя аб транспартным сродку (транспартных сродках) 
міжнароднай перавозкі, на якім знаходзіліся тавары 
пры выбыцці з мытнай тэрыторыі

	1. Нумар транспартнага сродку міжнароднай перавозкі
	пры перавозцы тавараў аўтамабільным транспартам – рэгістрацыйныя нумары транспартных сродкаў міжнароднай перавозкі (усіх транспартных сродкаў міжнароднай перавозкі, калі тавары перавозяцца саставам аўтатранспартных сродкаў);
пры перавозцы тавараў чыгуначным транспартам – нумары чыгуначных вагонаў (паўвагонаў, платформаў, цыстэрнаў і да т.п.);
пры перавозцы тавараў у кантэйнерах у выпадку адсутнасці на момант падачы транзітнай дэкларацыі звестак аб нумарах паўвагонаў, платформаў дапускаецца ўказанне звестак аб нумарах кантэйнераў;
пры перавозцы тавараў марскім (рачным) транспартам – найменні суднаў;
пры перавозцы тавараў паветраным транспартам – нумары рэйсаў

	2. Нумары кантэйнераў
	ідэнтыфікацыйныя нумары кантэйнераў

	3. Нумары прычэпаў (неабавязкова для запаўнення)
	нумары прычэпаў, паўпрычэпаў і інш. (для аўтамабільнага транспарту)

	4. Код віду транспартнага сродку міжнароднай перавозкі
	10 – марскі (рачны) транспарт;
20 – чыгуначны транспарт;
30 – аўтадарожны транспарт, за выключэннем транспартных сродкаў міжнароднай перавозкі, указаных пад кодамі 31, 32;
31 – састаў транспартных сродкаў міжнароднай перавозкі (цягач з паўпрычэпам або прычэпам);
32 – састаў транспартных сродкаў міжнароднай перавозкі (цягач з прычэпам (прычэпамі) і паўпрычэпам (паўпрычэпамі));
40 – паветраны транспарт

	5. Код краіны рэгістрацыі транспартнага сродку міжнароднай перавозкі
	код краіны (рэгіёна), у якой зарэгістраваны транспартны сродак міжнароднай перавозкі, а калі ў перавозцы выкарыстоўваецца састаў транспартных сродкаў міжнароднай перавозкі, – краіны (рэгіёна), у якой зарэгістраваны транспартны сродак міжнароднай перавозкі, які прыводзіць у рух іншы транспартны сродак (іншыя транспартныя сродкі) міжнароднай перавозкі

	6. Дата выезду
	дата выбыцця тавараў

	7. Нумар мытнай пломбы (неабавязкова для запаўнення)
	ідэнтыфікацыйны нумар мытнай пломбы

	8. Даведачныя звесткі
	любая дадатковая інфармацыя

	4. Інфармацыя аб таварах

	1. Парадкавы нумар тавару
	лічбавае значэнне

	2. Код тавару
	класіфікацыйны код тавару паводле Гарманізаванай сістэмы апісання і кадзіравання тавараў Сусветнай мытнай арганізацыі (не менш за 6 знакаў)

	3. Апісанне тавараў
	апісанне ў адпаведнасці з камерцыйнымі, транспартнымі (перавозачнымі) дакументамі

	4. Цана тавару
	цана тавару, указаная ў дэкларацыі

	5. Код валюты цаны дагавора
	у адпаведнасці з класіфікатарам ISO 4217

	6. Агульная колькасць грузавых месцаў
	указваецца для тавараў, якія маюць упакоўку

	7. Вага брута тавару або аб’ём тавару (кг)
	агульная маса тавару ў кілаграмах, уключаючы ўсе віды ўпакоўкі, неабходныя для забеспячэння нязменнасці стану тавару да паступлення ў абарот

	8. Усяго тавараў
	агульная колькасць найменняў тавараў у транзітнай дэкларацыі

	9. Код віду ўпакоўкі
	лічбавае значэнне ў адпаведнасці з Рэкамендацыяй № 21 UN/CEFACT

	10. Апісанне ўпаковак
	колькасць і від

	11. Код дадатковай адзінкі вымярэння
	лічбавае значэнне ў адпаведнасці з класіфікатарам адзінак вымярэння

	12. Колькасць тавараў у дадатковых адзінках вымярэння
	колькасць тавараў у дадатковых адзінках вымярэння (лічбавае значэнне)

	13. Даведачныя звесткі
	любая дадатковая інфармацыя

	5. Інфармацыя аб таварасуправаджальных, 
транспартных і іншых дакументах

	1. Звесткі аб камерцыйных дакументах на тавары, якія перавозяцца
	нумары і даты камерцыйных дакументаў, якія пацвярджаюць кошт тавараў

	2. Звесткі аб транспартных (перавозачных) дакументах
	нумары і даты транспартных (перавозачных) дакументаў

	3. Даведачныя звесткі
	любая дадатковая інфармацыя


 

_____________
